ર‌ખિયાલ પોલીસ સ્ટેશનમાં પીએસઆઇ તરીકે ફરજ બજાવતા જે.જે. ગઢવીને બાતમી મળી હતી કે એક યુવક બનાવટી ચલણી નોટનો જથ્થો લઇને ર‌ખિયાલ જી કોલોની ત્રણ રસ્તા તરફ આવી રહ્યો છે. બાતમીના આધારે પોલીસે યુવકની અટકાયત કરીને તેની જડતી લીધી હતી. યુવક પાસેથી બે હજારના દરની કુલ છ ચલણી નોટ મળી હતી જ્યારે પ૦૦ના દરની આઠ ચલણી નોટ મળી હતી. પોલીસ તેની અટકાયત કરીને ર‌ખિયાલ પોલીસ સ્ટેશનમાં લાવ્યા હતા, જ્યાં તેની પૂછપરછ શરૂ કરી હતી.